Pippigjengen+høst+2017

__**Uke 47:**__ Den første snøen kom! Barna samarbeidet om å lage snømann når vi var på plassen i skogen.

LUFT - den siste tiden har barna undret seg mye over fenomenet luft. Hva er luft?

Barna sier:
 * //"Vind"//**
 * //"Kan kjende det på kroppen når det blåser"//**
 * //"Kald luft og varm luft"//**
 * //"Luft er usynlig"//**
 * //"Luften er i bølger"//**
 * //"Luften danser"//**
 * //"Sterk luft"//**
 * //"Svak luft"//**

Sammen med barna har vi gjennomført tre eksperimenter med utgangspunkt i luft (trykk og varmluft).

__**Uke 45:**__ Flere av barna er opptatt av bokstaver og finner bokstaver i naturen når vi er på tur. På stranda fant vi masse strå som vi kunne lage bokstaver av. Flere av barna fortsatte å pynte navnene med skjell som de fant langs strandkanten. Skriftspråkstimmulering og kreative prosesser. Rammeplanen sier at; "Barnehagen skal støtte barns lek med og utforsking av skriftspråket" (KD, 2017, s. 48)



__**Uke 44:**__ Denne uken har barna blitt bedre kjent med begrepene måling og likevekt. Barna fikk i oppdrag å skape likevekt på en "vektstang". Hvor mange steiner, pinner, kongler og skjell må til på hver side for å skape likevekt. Hvorfor er det slik at 4 kongler ikke nødvendigvis trenger å veie mer enn 1 stein? Praktisk matematikk som skaper rom for undring over matematiske problemstillinger, begrepsutvikling og samarbeid.



__**Uke 43:**__ Denne uken har vi vært på tur på Skånevetan på Nykirke. Her var barna blant annet med på matgruppe hvor de skulle tilberede lakseburgere, tsatziki og salat. I rammeplanen står det at; "Måltider og matlaging i barnehagen skal gi barna et grunnlag for å utvikle mat glede og sunne helsevaner" (KD, 2017, s. 11). Barna viste stor mestringsglede og samarbeidsevner underveis i denne oppgaven. Ble sagt under måltidet: //**"Dette er faktisk den beste burgeren jeg har smakt noensinne".**// Bilde hentet fra www.fiskesprell.no. Her ligger oppskriften: [|Lakseburgere]

__**Uke 42:**__

Denne uken har vi hatt ekstra fokus på FNs barnekonvensjon og barns rettigheter. Vi har blant annet lest boka "Akvarium" av Gro Dahle og Svein Nyhus. Den handler om ei jente som heter Moa som må ta vare på sin egen mamma, og ikke omvendt. Den beskriver Moa sine vanskelige følelser på en god måte og poengterer hvilken påvirkning andre mennesker kan ha hvis man bryr seg. Mange gode refleksjoner i barnegruppa om betydningen av å se andre mennesker. En god bok om et viktig tema. Barna har hatt mange tanker om Moa sin situasjon. Flere har knyttet dette til at alle barn har rett til beskyttelse og omsorg. //**"Moa kan ikke passe på seg selv", "Hvem skal legge Moa om kvelden?", "Moa kan ikke lage maten sin helt alene"...**//



Barna har også denne uken sett første episode av "En flaskepost fra Stillehavet", en serie produsert og sendt på NRKsuper. Serien handler om en familie fra Norge som flytter til en Tikopia, en stillehavsøy. I forbindelse med denne snakket vi om barn i verden. Hva er likt, hva er ulikt? Barna hadde mange tanker om det å leve uten penger, rent vann og leker. //**"Kan man ikke bare kjøpe mat i butikken?**"//. Hvis dere vil se mer på denne serien finner dere den her: [|Flaskepost fra Stillehavet]

(bildet er hentet fra NRK sine nettsider)

__**Uke 41:**__

Torsdag var vi på tur til Utsikten. På veien dit stoppet vi å snakket om forskjellige varianter av mose, blader, bregner og biller. Vi brukte "bestemmelsesark" for avgjøre hva vi fant. Hvordan ser bladet ut? Er det spisse kanter? Har den runde kanter? Er det stort eller lite? Vi bruker språket aktivt når vi beskriver det vi ser, utvikler matematiske begreper når vi klassifiserer og får større naturfaglig kunnskap. Barna var engasjerte og ivrige letere i skogen. Vi fant mye spennende og lærte blant annet hvordan "Bjørnemose", "Lønneblad" og "Eikeblad" ser ut, samt fikk kikket nærmere på bregner og dens karstenger ved å åpne opp stilken veldig forsiktig...



På Utsikten ble barna introdusert for "lekekassa". Den er magisk og hemmelig! Innholdet i denne skal variere og ha fokus på LEK og relasjonsbygging. //**"ABRAKADABRA - SIMSALABIM"**// og kassen åpnet seg. Denne gangen var det mange bondegårdsdyr, nordiske skogsdyr og et gjerde. Barna fikk i oppdrag å lage miljøer for dyra med naturmaterialer, samarbeide med hverandre og LEKE! Barna kategoriserte dyrene raskt, lagde ulike områder i terrenget og utviklet leken i samarbeid med hverandre. Rollefordeling, turtaking og samarbeid.



//**"Barnehagen skal bidra til at alle barn kan oppleve glede,**// //**humor, spenning og engasjement gjennom lek - alene og sammen med andre. Personalet skal bidra til at barna får felles erfaringer som grunnlag for lek og legge til rette for utvikling av leketemaer" (KD, 2017, s.)**//